ddrg/super_eurlex huggingface dataset:
15.

VR ďalej žiada systematické preverovanie možností zlepšiť podmienky pomoci mestám a ich funkčným územiam. Mohlo by ísť o: — intenzívnejšiu výmenu poznatkov na koordináciu jestvujúcich nástrojov a zdrojov podpory pre mestá na úrovni EÚ, národnej, regionálnej a miestnej úrovni, ako aj poznatkov o prístupe k nim, — povzbudzovanie najmä členských štátov, aby vo väčšom rozsahu využívali jestvujúce nástroje pre mestský rozmer v politike súdržnosti, napr. integrované územné investície (ITI), ktoré by mali byť v súlade so stratégiami udržateľného rozvoja miest, zahŕňať opatrenia na riešenie problémov, ktoré sa týkajú celého funkčného územia mesta a vyžadujú si spoluprácu všetkých partnerov z tohto územia, a pri príprave na programové obdobie po roku 2020 by sa mohlo uvažovať aj o možnostiach v širšom rámci a nad úrovňou štrukturálnych fondov so zámerom vyvinúť na úrovni EÚ špecifický systém podpory integrovaného mestského rozvoja, ktorý by slúžil aj na lepšie prepojenie rôznych programov EÚ, — zapojenie mestských orgánov do návrhu, uplatňovania a overovania experimentálnych prístupov, ako sú inovatívne mestské opatrenia (Urban Innovative Actions), — potrebné posilnenie európskej pridanej hodnoty osobitnej viditeľnosti podpory z EÚ v mestách a mestských územiach nasmerovaním na osvedčené postupy a politiku podpory pre mestá a okolité funkčné územia zameranú na výsledky, a to na základe integrovaného prístupu aj v súvislosti so správou a využívaním finančných zdrojov EÚ, — udržanie flexibility podpory pre mestá a mestské územia, aby sa mohlo reagovať na nadchádzajúce neočakávané výzvy a potreby, — využitie centra investičného poradenstva zriadeného pri Európskej investičnej banke, aby sa nástroje financovania, ktoré má EIB k dispozícii, mohli systematicky využívať aj pre mestá, — zlepšenie prepojenia medzi podporou z EÚ a súkromnou účasťou, získavania finančných prostriedkov a využívania finančných nástrojov pre mestské územia, pričom by financovanie mestských projektov malo byť inovatívne a zahŕňať možnosť experimentovať a súkromná účasť na financovaní by sa mala akceptovať ako spolufinancovanie, — zozbieranie pripomienok, resp. informácií miest týkajúcich sa zjednodušenia európskych štrukturálnych a investičných fondov (EŠIF), — čo najskoršie zapojenie miest do preskúmania EŠIF, — zrevidovanie a inovovanie kritérií hodnotenia mestských činností, aby sa na jednej strane dosiahla kvalita účinnosti jednotlivých opatrení a projektov, a na druhej strane použili účinné kritériá na zmeranie a posúdenie skutočného vplyvu opatrení na kvalitu územných zmien. — rozvíjanie jemných stimulov, akým je napr. ocenenie Európske hlavné zelené mesto.
40.

Prehĺbená a odolnejšia hospodárska a menová únia by mohla profitovať z toho, ak by štruktúry boli menej zložité, objasnila by sa osobná zodpovednosť a kompetencie a zvýšila by sa transparentnosť, namiesto toho, aby sa okrem už existujúcich pravidiel a predpisov zavádzali ďalšie pravidlá. VR preto víta plány Európskej komisie zamerané na zjednodušenie, väčšiu transparentnosť a jasnejšiu osobnú zodpovednosť.
9.

zdôrazňuje, že tri kľúčové zásady účinnosti, transparentnosti a hodnôt môžu byť niekedy protichodné a súhlasí s argumentom uvádzaným v oznámení, podľa ktorého by obchodná politika mala zvážiť a prípadne aj podporiť mnohé ďalšie politické oblasti, a preto je potrebné, aby sa viac objasnil spôsob, akým by sa to mohlo uviesť do praxe, pričom zároveň zdôrazňuje, že hospodárske záujmy sa nesmú nadradiť potrebe zabezpečiť rovnaký prístup k verejným službám;
19.

zastáva názor, že by sa malo už od začiatku počítať aj s trvalou alebo aspoň dlhodobou prítomnosťou utečencov, a to aj mimo záchytných táborov, a teda s ich integráciou v hostiteľských spoločenstvách. Napríklad by sa časť zdrojov mohla vyčleniť na poskytovanie podpory za spoločensky prospešnú prácu a prijímanie nových prisťahovalcov. Bude si to vyžadovať rozsiahly politický dialóg, v ktorom treba zohľadniť osobitnú situáciu hostiteľských regiónov a príslušných skupín utečencov;
19.

zdôrazňuje význam zberu socio-ekonomických údajov pre odvetvie spracovania rýb. Pôvod spracúvaných rýb je dôležitou mierkou pre to, aby sme pochopili reťazec tvorby hodnôt v malých rybárskych spoločenstvách a dostupnosť týchto informácií by mohla výraznou mierou zlepšiť prístup k miestnemu rybolovu v malom rozsahu a pobrežnému rybolovu na národnej a európskej úrovni. Zber a starostlivá analýza socio-ekonomických údajov, ako napríklad pomer medzi mužmi a ženami u zamestnancov či druhy zamestnania, by mohli vytvoriť nové možnosti na vytváranie pracovných miest a hospodárskeho rastu v pobrežných oblastiach. Odhaduje sa, že návratnosť každého eura, ktoré sa investuje do zberu údajov, kontroly a presadzovania by potenciálne mohla byť 10: 1;
8.

na základe konzultácií zainteresovaných strán sa domnieva, že aj keď program Erasmus+ a záruka pre mladých ľudí sú skutočne veľmi dôležité nástroje na dosiahnutie cieľov odvetvovej politiky, problémy sú oveľa zložitejšie a Únia už aj teraz toho robí v oblasti mládeže oveľa viac, než predstavujú uvedené dva úspešné nástroje, ktoré – a priori považované za účinné – sa ukázali ako nedostatočné, pretože konkrétne záruka pre mladých ľudí sa ešte stále neuplatňuje v náležitej miere. Najmä v prípade zraniteľných mladých ľudí zdôrazňuje potrebu vypracovať iniciatívy na podporu mladých ľudí v systémoch sociálneho zabezpečenia, ktorým hrozí, že sa po dovŕšení 18 rokov ocitnú bez akejkoľvek ochrany, a tak sprevádzať ich prechod do dospelosti. Preto upozorňuje na to, že v primeranej forme by sa mali sprístupniť aj ďalšie informácie o výsledkoch v oblasti politiky mládeže, okrem iného najmä v súvislosti s témami, ako je nezamestnanosť a sociálne začlenenie mladých ľudí. To by tiež pomohlo určiť, či by nebolo vhodné poskytnúť špecifickú pomoc z európskych štrukturálnych a investičných fondov, počínajúc od súčasného programovacieho obdobia. Vzhľadom na zložitosť a rozsah aktuálnych výziev by mala byť politika v oblasti mládeže začlenená do všetkých politík EÚ tak, že sa použije horizontálny prístup, keďže tieto politiky sú schopné nielen hľadať riešenia problémov týkajúcich sa mládeže, ale aj byť východiskom pre podporu nového hospodárskeho rastu. Okrem toho znovuobjavenie hodnôt vlastných tradícií a remesiel môže predstavovať nové pracovné príležitosti. Rovnako sa naďalej musí vyvíjať veľké úsilie o to, aby sa medzi členskými štátmi a miestnymi a regionálnymi samosprávami podporila výmena osvedčených postupov v oblasti zapojenia mládeže a práce s mládežou. Okrem toho hospodársky význam vzdelávania a odbornej prípravy, o ktorých sa viedli diskusie na zasadnutí Rady pre vzdelávanie, mládež, kultúru a šport 12. decembra 2014 (1) v nadväznosti na strednodobé preskúmanie stratégie Európa 2020, by sa teraz mali premietnuť do konkrétnych investícií do vzdelávania ako súčasť dlhodobej agendy EÚ pre oblasť rastu a mládeže;
21.

navrhuje, aby VR ďalej úzko spolupracoval najmä s OECD na iniciatívach ako „How is life in your region?“ (Ako sa žije vo vašom regióne), ktorá predstavuje zrozumiteľný nástroj a celistvejší prístup k meraniu pokroku na miestnej a regionálnej úrovni, no v kontexte viacročnej stratégie pre Európu namieta proti prístupu k meraniu pokroku na základe hodnotenia vychádzajúceho z jediného meradla; v tejto súvislosti pripomína, že rôzne regióny prejavili záujem aj o index zlepšenia života OECD (Better Life Index) a hlavne o ukazovatele, ktoré sa v ňom používajú, pretože aj keď neumožňuje meranie regionálneho rozvoja, jeho výsledky poskytujú obraz o kvalite života obyvateľstva, čo môže slúžiť za základ budúcej definície cieľov a stratégií na miestnej a regionálnej úrovni;
Je potrebné zlepšiť a zefektívniť investície do ľudského kapitálu s cieľom poskytnúť väčšiemu počtu ľudí kvalitné a relevantné kompetencie, riešiť nedostatok zručností, položiť základy hladkému prechodu zo vzdelávacieho procesu do pracovného procesu a zachovaniu zamestnateľnosti. Zlepšenie výkonnosti a relevantnosti systémov vzdelávania a odbornej prípravy pomôže obmedziť prílev nových nezamestnaných. Na tento účel je potrebné modernizovať systémy vzdelávania a odbornej prípravy v súlade s európskym semestrom, so strategickým rámcom pre európsku spoluprácu vo vzdelávaní a odbornej príprave (ET 2020) (15), odporúčaním Európskeho parlamentu a Rady o kľúčových kompetenciách pre celoživotné vzdelávanie (16) a odporúčaním Komisie o aktívnom začleňovaní ľudí vylúčených z trhu práce (17).

Je potrebné zlepšiť a zefektívniť investície do ľudského kapitálu s cieľom poskytnúť väčšiemu počtu ľudí kvalitné a relevantné kompetencie, riešiť nedostatok zručností, položiť základy hladkému prechodu zo vzdelávacieho procesu do pracovného procesu a zachovaniu zamestnateľnosti. Zlepšenie výkonnosti a relevantnosti systémov vzdelávania a odbornej prípravy spoločne so službami zamestnanosti pomôže obmedziť prílev nových nezamestnaných, rovnako ako boj proti predčasnému ukončeniu školskej dochádzky, zahrnutý medzi ciele stratégie Európa 2020, bude slúžiť na predchádzanie dlhodobej nezamestnanosti, keďže je jednou z jej hlavných príčin . Na tento účel je potrebné modernizovať systémy vzdelávania a odbornej prípravy v súlade s európskym semestrom, so strategickým rámcom pre európsku spoluprácu vo vzdelávaní a odbornej príprave (ET 2020) (15), odporúčaním Európskeho parlamentu a Rady o kľúčových kompetenciách pre celoživotné vzdelávanie (16) a odporúčaním Komisie o aktívnom začleňovaní ľudí vylúčených z trhu práce (17).
12.

V štúdii o podpore miestneho rozvoja so zreteľom na politiku súdržnosti, osvedčené postupy a možnú budúcu politiku, ktorú vypracovalo GR Európskej komisie pre regionálny rozvoj, sa odporúča zriadiť platformu koordinácie miestneho rozvoja, ktorá by mala za úlohu integrovať miestny rozmer rozvoja do stratégie Európa 2020. Platforma by mala byť zameraná na zjednodušenie postupov a preskúmať, či sú jednotlivé sektorové politiky koherentné. V praxi by mala mať podobu medziútvarovej pracovnej skupiny Komisie a prípadne by sa mohla rozšíriť aj o zástupcov iných inštitúcií EÚ.
14.

poukazuje na to, že cestovný ruch stojí pred viacerými výzvami, ako sú: a) zmeny v demografickej skladbe; b) digitálne technológie; c) diverzifikácia turistických ponúk. Vďaka celosvetovej konkurencii sa tradičné marketingové stratégie dostávajú do úzadia a uprednostňujú sa stratégie, prostredníctvom ktorých majú turisti jednoduchší a flexibilnejší prístup k poskytovaným službám;
8.

vyzýva Európsku komisiu, aby zabezpečila kontinuitu činností Dohovoru primátorov a starostov aj po roku 2020 a aby mu na tento účel zabezpečila nezávislý administratívny rozpočet zodpovedajúci rastúcim politickým ambíciám tohto projektu s cieľom zaručiť mu dlhodobú perspektívu. Keďže do roku 2020 už nezostáva veľa času a rámec politiky EÚ v oblasti klímy a energetiky siaha do roku 2030, bolo by potrebné stanoviť za strednodobý cieľ rok 2030, pričom dlhodobý cieľ by sa mal stanoviť na rok 2050, a to podľa stratégie pre hospodárstvo s nízkymi emisiami CO2 do roku 2050;
3.

domnieva sa, že v rámci monitorovania oznámenia o posilnení sociálneho rozmeru HMÚ, ktoré Komisia prijala v roku 2012, a balíka sociálnych investícií, ktorý bol prijatý v roku 2013, by malo byť prioritou lepšie zohľadnenie prínosu sociálneho hospodárstva pri plnení sociálnych cieľov stratégie Európa 2020; zároveň zastáva názor, že investície do sociálneho hospodárstva by sa mali realizovať nielen v rámci Európskeho fondu pre strategické investície, ale aj Európskeho sociálneho fondu a ďalších finančných zdrojov EÚ, pretože tieto fondy často prispievajú k vytváraniu kvalitných pracovných miest pre občanov EÚ;
15.

so zreteľom na štúdie OECD, podľa ktorých niektoré nadnárodné spoločnosti používajú stratégie, ktoré im umožňujú platiť len 5 % daň, pričom menšie podniky platia až 30 %, podporuje požiadavku, že nadnárodné spoločnosti by vo svojich finančných výkazoch pre jednotlivé členské štáty a tretie krajiny, v ktorých majú podnik, mali uvádzať viaceré súhrnné informácie, vrátane svojho zisku alebo strát pred zdanením, daní zo zisku alebo daňových strát, počtu zamestnancov, majetku atď. Tieto informácie by mali byť sprístupnené verejnosti, napríklad vo forme centrálneho registra EÚ;
Na online obsahové služby poskytované bezodplatne sa toto nariadenie vzťahuje tiež, pokiaľ poskytovatelia overujú členský štát pobytu svojich účastníkov. Nariadenie by sa nemalo vzťahovať na online obsahové služby poskytované bezodplatne, ak ich poskytovatelia neoverujú členský štát pobytu účastníkov, keďže inak by museli výrazne zmeniť spôsob poskytovania týchto služieb, čo by zahŕňalo neprimerané náklady. Pokiaľ ide o overovanie členského štátu pobytu účastníka, mali by sa využiť informácie ako platba licenčného poplatku za iné služby poskytované v členskom štáte pobytu, prípadná zmluva o internetovom alebo telefonickom pripojení, IP adresa alebo iné spôsoby autentifikácie, ktoré poskytovateľovi umožnia s primeranou istotou určiť členský štát pobytu účastníka.

Na online obsahové služby poskytované bezodplatne sa toto nariadenie vzťahuje tiež, pokiaľ poskytovatelia overujú členský štát pobytu svojich účastníkov. Nariadenie by sa nemalo vzťahovať na online obsahové služby poskytované bezodplatne, ak ich poskytovatelia neoverujú členský štát pobytu účastníkov, keďže inak by museli výrazne zmeniť spôsob poskytovania týchto služieb, čo by zahŕňalo neprimerané náklady. Pokiaľ ide o overovanie členského štátu pobytu účastníka, mali by sa využiť informácie ako platba licenčného poplatku za iné služby poskytované v členskom štáte pobytu, prípadná zmluva o internetovom alebo telefonickom pripojení, IP adresa alebo iné spôsoby autentifikácie, ktoré poskytovateľovi umožnia s primeranou istotou určiť členský štát pobytu účastníka , a zabrániť tak zneužívaniu práva na prenosnosť .
17.

víta zásadu predĺženia trvania EFSI (10), pokiaľ ide o trvanie aj finančnú kapacitu, čo je príležitosťou na doladenie existujúcich postupov; konštatuje však, že na to, aby bol EFSI 2.0 úspešnejší, treba ďalej objasniť synergie s európskou politikou súdržnosti prostredníctvom EŠIF; nazdáva sa, že cieľom EFSI by nemalo byť, aby nahradil súčasné nástroje politiky súdržnosti EÚ; žiada, aby boli regióny a miestne orgány vzhľadom na svoju úlohu pri navrhovaní a plánovaní strednodobých a dlhodobých investícií viacej zapájané do riadenia tohto fondu, najmä do vytvárania finančných platforiem na regionálnej alebo multiregionálnej úrovni;
32.

vyzýva Komisiu, aby ďalej preskúmala myšlienku zrýchleného prístupu k finančným nástrojom pre určité miestne a regionálne orgány, a to na základe faktorov, akými sú: či sa verejne zaviazali k rozsiahlej adaptácii (napr. pristúpením k iniciatíve Dohovor primátorov a starostov), či už vykonali komplexné posúdenie rizík a ohrození, resp. či už vypracovali akčný plán pre adaptáciu. Takýto „zrýchlený“ prístup by mohla umožniť a podporiť revízia predpokladov na prístup k určitým fondom či podmienok účasti a kritérií na pridelenie grantu v rámci jednotlivých programov (napr. Horizont 2020 a LIFE), ktorú vykoná Komisia; Táto možnosť by mala byť dôslednejšie preskúmaná aj v rámci európskych štrukturálnych a investičných fondov, pričom by sa všetkým orgánom verejnej správy malo odporučiť, aby využili možnosť, ktorá je už daná v niektorých regionálnych operačných programoch a uprednostnili opatrenia, ktoré sú súčasťou akčných plánov pre udržateľnú energiu (SEAP) a akčných plánov v oblasti udržateľnej energetiky a klímy (SECAP), ktoré prijali obce zapojené do Dohovoru primátorov a starostov;
10.

súhlasí s analýzou Komisie, podľa ktorej keby sa štátnym príslušníkom tretích krajín nepodarilo integrovať, znamenalo by to veľkú stratu pre nich samotných aj pre hostiteľskú spoločnosť a sociálne a ekonomické náklady spojené s touto „neintegráciou“ by mohli presiahnuť investície do integračnej politiky a potenciál, ktorý predstavuje;
14.

konštatuje prevahu amerických spoločností v kolaboratívnom hospodárstve a zdôrazňuje, že zavedenie jasných a harmonizovaných pravidiel na úrovni EÚ, ktoré by boli v súlade so zásadou proporcionality a zásadou subsidiarity, by umožnilo európskym začínajúcim podnikom rásť a byť konkurencieschopnejšími na svetovej scéne. Okrem toho sa domnieva, že treba vziať do úvahy náklady, ktoré by vznikli v dôsledku nečinnosti Európy v oblasti kolaboratívneho hospodárstva alebo hospodárstva spoločného využívania zdrojov (2);
Vzhľadom na dlhé trvanie určitých úloh v rámci vyslania je potrebné stanoviť, aby sa v prípade vyslania dlhšieho ako 24 mesiacov hostiteľský členský štát považoval za krajinu, v ktorej sa práca vykonáva. V súlade so zásadou nariadenia Rím I sa preto v prípade, že strany nezvolili iné právne predpisy, na pracovnú zmluvu takýchto vyslaných pracovníkov uplatňuje právo hostiteľského členského štátu . V prípade, že boli zvolené viaceré právne predpisy, však nemožno zamestnancovi odoprieť ochranu, ktorá mu prináleží podľa ustanovení, z ktorých nemožno urobiť výnimku na základe dohody v zmysle práva hostiteľského členského štátu. Malo by to platiť od začiatku vyslania vždy, keď sa predpokladá, že trvanie vyslania bude dlhšie ako 24 mesiacov, a od prvého dňa nasledujúceho po uplynutí 24 mesiacov, keď v skutočnosti túto dĺžku prekročí. Toto pravidlo nemá vplyv na právo podnikov vysielajúcich pracovníkov na územie iného členského štátu odvolávať sa na slobodu poskytovať služby aj v prípade, keď je trvanie vyslania dlhšie 24 mesiacov. Cieľom je len vytvorenie právnej istoty pri uplatňovaní nariadenia Rím I na špecifické situácie bez akejkoľvek zmeny uvedeného nariadenia. Zamestnanec bude môcť využiť ochranu a výhody podľa nariadenia Rím I.

Vzhľadom na dlhé trvanie určitých úloh v rámci vyslania je potrebné stanoviť, aby sa v prípade vyslania dlhšieho ako 12 mesiacov právo hostiteľského členského štátu vzťahovalo na pracovnoprávny vzťah . V súlade so zásadou nariadenia Rím I preto v prípade, že strany nezvolili iné právne predpisy, platí toto právo. V prípade, že boli zvolené viaceré právne predpisy, však nemožno zamestnancovi odoprieť ochranu, ktorá mu prináleží podľa ustanovení, z ktorých nemožno urobiť výnimku na základe dohody v zmysle práva hostiteľského členského štátu. Malo by to platiť od začiatku vyslania vždy, keď sa predpokladá, že trvanie vyslania bude dlhšie ako 12 mesiacov, a od prvého dňa nasledujúceho po uplynutí 12 mesiacov, keď v skutočnosti túto dĺžku prekročí. Toto pravidlo nemá vplyv na právo podnikov vysielajúcich pracovníkov na územie iného členského štátu odvolávať sa na slobodu poskytovať služby aj v prípade, keď je trvanie vyslania dlhšie ako 12 mesiacov.
Touto smernicou nie je dotknutá možnosť členských štátov ukladať povinnosti na zabezpečenie vyhľadateľnosti a dostupnosti obsahu všeobecného záujmu podľa vymedzených cieľov všeobecného záujmu, ako je pluralita médií, sloboda prejavu a kultúrna rozmanitosť. Takéto povinnosti by sa mali uložiť len vtedy, ak je to potrebné na splnenie cieľov všeobecného záujmu jasne vymedzených členskými štátmi v súlade s právom Únie. V tejto súvislosti by mali členské štáty najmä preskúmať potrebu regulačného zásahu s ohľadom na výsledky pôsobenia trhových síl. Ak sa členské štáty rozhodnú zaviesť pravidlá vyhľadateľnosti, mali by podnikom uložiť len primerané povinnosti vychádzajúce z legitímnych verejnopolitických záujmov.

Touto smernicou nie je dotknutá možnosť členských štátov ukladať povinnosti na zabezpečenie vyhľadateľnosti a dostupnosti obsahu všeobecného záujmu podľa vymedzených cieľov všeobecného záujmu, ako je pluralita médií, sloboda prejavu a kultúrna rozmanitosť. Takéto povinnosti by sa mali uložiť len vtedy, ak je to potrebné na splnenie cieľov všeobecného záujmu jasne vymedzených členskými štátmi v súlade s právom Únie. V tejto súvislosti by mali členské štáty najmä preskúmať potrebu regulačného zásahu s ohľadom na výsledky pôsobenia trhových síl , nedostatok transparentnosti v oblasti vlastníctva médií, ich koncentrácie a konfliktu záujmov . Ak sa členské štáty rozhodnú zaviesť pravidlá vyhľadateľnosti, mali by podnikom uložiť len primerané povinnosti vychádzajúce z legitímnych verejnopolitických záujmov.
6.

podporuje návrh Komisie, ktorá chce zaviesť záruku získania zručností na zlepšenie možností zamestnania a plného zapojenia dospelých s nízkou kvalifikáciou do spoločnosti v Európe. Táto ponuka na zapojenie do záruky získania zručností by mala mať jasne vytýčené ciele, pokiaľ ide o cieľovú úroveň zručností a kvalifikácie, a povinnosti, ktoré si musí dospelý s nízkou kvalifikáciou plniť. Mala by zohľadniť úroveň a druh zručností, ktoré sú požadované na trhu práce a tam, kde je to možné, by sa mali využiť existujúce odborné kvalifikácie ľudí. Miestnych a regionálnych samospráv sa táto otázka vo veľkej miere týka ako aktérov, ktorí majú právomoci v oblasti vzdelávania, odbornej prípravy a zamestnanosti;
22.

Zdôrazňuje, že je dôležité podporovať vytváranie a zavádzanie nových poisťovacích produktov, ktoré by boli rozmanitejšie a prípadne menej nákladné a umožnili by čeliť hospodárskym rizikám, ktoré znášajú poľnohospodárske podniky, pričom by inšpirácia pochádzala najmä z existujúcich poisťovacích programov v USA. Tieto nové produkty by mohli obsahovať napríklad: i) poistenie obratu, ktoré by zaručovalo príjmy z plodín predpokladané v čase založenia porastu na základe priemerného výnosu podniku v minulosti a cien na termínovaných trhoch, ale dotovaný by bol iba výnos, aby boli dodržané pravidlá tzv. zelenej skrinky Svetovej obchodnej organizácie (WTO); ii) indexové poistenia založené na priemernom výnose, obrate alebo obchodnej marži dosiahnutých v regióne, kde sa nachádza podnik (ale dotovaný by bol iba výnos), keďže tieto poistenia majú nižšie administratívne náklady ako poistenia založené na individuálnom výnose poľnohospodára; iii) poistenie celkových príjmov podniku, ktoré by mohlo byť vyhradené pre diverzifikované malé a stredné podniky, ktoré sa venujú rastlinnej aj živočíšnej výrobe alebo pestujú ovocie a zeleninu alebo technické plodiny, ktoré nedostávajú žiadnu alebo len veľmi malú podporu a pre ktoré neexistuje poistenie úrody; iv) osobitné poistenia pre výrobcov, ktorí sa venujú ekologickému poľnohospodárstvu, ktoré by zohľadňovali všeobecne nižšie výnosy, vyššie výrobné náklady a vyššie trhové ceny týchto výrobkov. Tieto opatrenia by však mali byť predmetom štúdie, v ktorej by sa posúdili najmä potenciálne náklady na ne v súvislosti so štátnym zaistením.
29.

sa nazdáva, že ak sa členským štátom ponechá pri určovaní sadzieb väčšia voľnosť, určite to bude mať za následok ešte väčšiu rozmanitosť sadzieb, čo by mohlo deformovať jednotný trh a predstavovať záťaž pre podniky, najmä pre MSP. Zastáva názor, že Komisia by mala vykonať komplexné posúdenie, aby preskúmala dosah svojich návrhov na hospodársku súťaž a na administratívnu záťaž pre podniky, ako aj ich územný vplyv, a to najmä v pohraničných regiónoch;
26.

potvrdzuje svoj skorší postoj, že Komisia by sa mala sústrediť na veľké letiská a že opatrenia pomoci pre malé letiská s priemerným rozsahom prepravy menej ako 300 000 cestujúcich za rok by nemali podliehať rozsahu pôsobnosti predpisov o štátnej pomoci, lebo nemôžu významne ovplyvniť obchod medzi členskými štátmi, keďže tieto letiská nie sú zo štrukturálneho hľadiska schopné pokryť kapitálové a prevádzkové náklady (11) a keďže štátna pomoc je určená na verejnú podporu rozvoja bezpečnej a hospodársky únosnej infraštruktúry leteckej dopravy v regiónoch so slabými spojeniami (12). Takéto ustanovenie by malo prirodzene sprevádzať výrazné zvýšenie prahovej hodnoty pre výnimky pre pomoc letiskám pokladaným za službu všeobecného hospodárskeho záujmu (v súčasnosti stanovenej na 200 000 cestujúcich ročne), čím by sa prinavrátila na úroveň platnú pred prijatím tzv. Almuniovho balíka o službách všeobecného hospodárskeho záujmu, t. j. na jeden milión cestujúcich ročne; Predpokladom takéhoto opatrenia by však malo byť, že sa primerané spojenie nedá zabezpečiť žiadnym iným spôsobom;